13.

Ilmoitetut sopimukset ovat espanjalaisten huoltoasemayritysten tekemiä polttoaineiden yksinostosopimuksia. Sopimuksia on kahdeksaa tyyppiä sen mukaan, millaiset huoltoasemien omistusjärjestelyt ovat ja millainen kaupallinen suhde Repsol CPP:n ja huoltoasemayrityksen välillä on. a) Nk. CoDo-kauppaedustaja-sopimukset (company owned/dealer operated): sopimus, joka tehdään polttoaineiden jakelusta Repsol CPP:n omistamilla huoltoasemilla, joissa huoltoasemayritys on vuokralaisena. Huoltoasemayrityksellä on kauppaedustajan asema. b) Nk. CoDo-jälleenmyyjä-sopimukset: sopimus, joka tehdään polttoaineiden jakelusta Repsol CPP:n omistamilla huoltoasemilla, joissa huoltoasemayritys on vuokralaisena. Huoltoasemayrityksellä on jälleenmyyjän asema. c) Nk. DoDo-kauppaedustaja-sopimukset (dealer owned/dealer operated): sopimus, joka tehdään polttoaineiden jakelusta huoltoasemayritysten omistamilla huoltoasemilla. Huoltoasemayrityksellä on kauppaedustajan asema. d) Nk. DoDo-jälleenmyyjä-sopimukset: sopimus, joka tehdään polttoaineiden jakelusta huoltoasemayritysten omistamilla huoltoasemilla. Huoltoasemayrityksellä on jälleenmyyjän asema. e) Nk. käyttöoikeus-kauppaedustaja-sopimukset: Repsol CPP:n ja huoltoaseman omistajan välinen sopimus, jolla omistaja antaa Repsol CPP:lle kiinteistön käyttöoikeuden. Käyttöoikeuden haltijana Repsol CPP antaa samanaikaisesti huoltoaseman vuokralle kiinteistön omistajalle tai tämän kanssa sopimussuhteessa olevalle kolmannelle. Sopimuksen voimassaolon päättyessä huoltoaseman täysi omistusoikeus siirtyy automaattisesti takaisin kiinteistön omistajalle. Järjestelyä täydennetään polttoainemyyntiä koskevalla sopimuksella. Huoltoasemayrityksellä on kauppaedustajan asema. f) Nk. käyttöoikeus-jälleenmyyjä-sopimukset: Repsol CPP:n ja huoltoaseman omistajan välinen sopimus, jolla omistaja antaa Repsol CPP:lle kiinteistön käyttöoikeuden. Käyttöoikeuden haltijana Repsol CPP antaa samanaikaisesti huoltoaseman vuokralle kiinteistön omistajalle tai tämän kanssa sopimussuhteessa olevalle kolmannelle. Sopimuksen voimassaolon päättyessä huoltoaseman täysi omistusoikeus siirtyy automaattisesti takaisin kiinteistön omistajalle. Järjestelyä täydennetään polttoainemyyntiä koskevalla sopimuksella. Huoltoasemayrityksellä on jälleenmyyjän asema. g) Nk. rakennusoikeus-kauppaedustaja-sopimukset: Repsol CPP:n ja maa-alueen omistajan välinen sopimus, jolla maa-alueen omistaja antaa Repsol CPP:lle rakennusoikeuden maa-alueelleen. Repsol CPP:stä tulee sopimuksen myötä maa-alueelle rakennetun tai rakennettavan rakennelman omistaja. Repsol CPP:n sopimuskumppani pysyy maa-alueen omistajana. Rakennusoikeuden haltijana Repsol CPP antaa samanaikaisesti huoltoaseman vuokralle maa-alueen omistajalle tai maa-alueen omistajan kanssa sopimussuhteessa olevalle kolmannelle. Sopimuksen voimassaolon päättyessä rakennusoikeus siirtyy automaattisesti takaisin maa-alueen omistajalle. Järjestelyä täydennetään polttoainemyyntiä koskevalla sopimuksella. Huoltoasemayrityksellä on kauppaedustajan asema. h) Nk. rakennusoikeus-jälleenmyyjä-sopimukset: Repsol CPP:n ja maa-alueen omistajan välinen sopimus, jolla maa-alueen omistaja antaa Repsol CPP:lle rakennusoikeuden maa-alueelleen. Repsol CPP:stä tulee sopimuksen myötä maa-alueelle rakennetun tai rakennettavan rakennelman omistaja. Repsol CPP:n sopimuskumppani pysyy maa-alueen omistajana. Rakennusoikeuden haltijana Repsol CPP antaa samanaikaisesti huoltoaseman vuokralle maa-alueen omistajalle tai maa-alueen omistajan kanssa sopimussuhteessa olevalle kolmannelle. Sopimuksen voimassaolon päättyessä rakennusoikeus siirtyy automaattisesti takaisin maa-alueen omistajalle. Järjestelyä täydennetään polttoainemyyntiä koskevalla sopimuksella. Huoltoasemayrityksellä on jälleenmyyjän asema.